Chip

Chipes időmérés
Rendszerint versenyeken alkalmazott időmérési rendszer.

A chipes időmérés lényege, hogy a versenyzők egyedi chipet kapnak, amely a start/célvonalon illetve köztes mérőpontokon való áthaladáskor automatikusan rögzíti a versenyzők idejét. Így lehetővé válik az úgynevezett "nettó idő" mérése amely pontos eredményt ad - ellentétben a bruttó (startpisztoly eldördülésétől a beérkezésig eltelt) idővel. Sok résztvevős versenyeken a két időeredmény között több perces eltérés is lehet.

A chippel a rajtszám hátoldalára ragasztva, vagy cipőre cipőfűzővel rögzíthető kis műanyag eszközként, illetve (általában váltófutáskor) bokára rögzíthető tépőzáras kivitelben találkozhatunk.

Agni-Timing (SportIdo.hu)
Az Agni-Timing chipes időmérő rendszer rajtszámra integrált RFID chip használatával működik. Az oldal versenynaptárában láthatók, mely versenyeken alkalmazzák ezt a rendszert. Eredményeinket a SportIdo.hu weboldalon online követhetjük.

ChampionChip
Magyarországon a BSI versenyeken a ChampionChip időmérési rendszerrel találkozhatunk. A chipek egyszer használatosak (ilyenkor a verseny nevezési díja általában tartalmazza a chip letéti díját is amit verseny után, a chip leadásakor visszakapunk), vagy "saját chipként" megvásárolva, névre szóló módon több versenyen is használhatók. Ilyenkor a nevezéskor meg kell adnunk személyes chipünk azonosítóját.

Saját ChampionChipet a BSI Nevezési Irodájában, a Spuri Futóboltokban és BSI versenyeken az információnál vásárolhatunk. A saját ChampionChip a világ számos pontján használható, eredményeinket regisztráció után a MyLaps.com weboldalon is követhetjük.

Lásd még

 * Sportáruházak, futóboltok

Linkek

 * Agni-Timing
 * SportIdo.hu - Agni-Timing online eredmények
 * ChampionChip
 * MyLaps.com - saját ChampionChip eredmények